苏辙
京师送王颐殿丞
忆游长安城，皆饮母卿宅。
身虽坐上宾，心是道路客。
笑言安能久，车马就奔迫。
城南南山近，胜绝闻自昔。
徘徊竟莫往，指点烦鞭策。
道傍古龙池，深透河渭泽。
山行吾不能，愧此才咫尺。
壮哉谁开凿，千顷如一席。
参差山麓近，滉荡波光射。
君时在池上，俗事厌纷剧。
望门不敢叩，恐笑尘土迹。
自従旅京城，所向愈无适。
君来曾未几，已复向南国。
扁舟出淮汴，唯见江海碧。
野人处城市，长愿有羽翮。
脱身相従游，未果聊自责。